CELEX: 62012TN0168
Language: fi
Date: 2012-04-13 00:00:00
Title: Asia T-168/12: Kanne 13.4.2012 — Georgias ym. v. neuvosto ja komissio

9.6.2012   
            
            
               FI
            
            
               Euroopan unionin virallinen lehti
            
            
               C 165/33
            
         Kanne 13.4.2012 — Georgias ym. v. neuvosto ja komissio
   (Asia T-168/12)
   2012/C 165/55
   Oikeudenkäyntikieli: englanti
   
      Asianosaiset
   
   
      Kantajat: Aguy Clement Georgias (Harare, Zimbabwe), Trinity Engineering (Private) Ltd (Harare) ja Georgiadis Trucking (Private) Ltd (Harare) (edustajat: solicitor M. Robson, solicitor E. Goulder ja barrister H. Mercer)
   
      Vastaajat: Euroopan komissio ja Euroopan unionin neuvosto
   
      Vaatimukset
   
   Kantajat vaativat, että unionin yleinen tuomioistuin
   
               —
            
            
               velvoittaa Euroopan unionin ja komission ja/tai neuvoston korvaamaan vahingon, jota on aiheutunut eräiden rajoittavien toimenpiteiden soveltamisesta Zimbabween, suorittamalla kantajille SEUT 268 artiklan ja SEUT 340 artiklan toisen kohdan perusteella seuraavat määrät tai unionin yleisen tuomioistuimen oikeiksi katsomat muut määrät:
               
                           i)
                        
                        
                           469 520,24 euroa tai sitä vastaavan määrän Trinitylle;
                        
                     
                           ii)
                        
                        
                           5 627 020 euroa tai sitä vastaavan määrän Georgiadisille
                        
                     
                           iii)
                        
                        
                           374 986,57 euroa tai sitä vastaavan määrän senaattori Georgiasille
                        
                     
                           iv)
                        
                        
                           unionin yleisen tuomioistuimen oikeaksi arvioiman määrän senaattori Georgiasille korvauksena aineettomasta vahingosta
                        
                     
                           v)
                        
                        
                           edellä mainittuja määriä on korotettava 8 prosentin vuotuisella korolla tai unionin yleisen tuomioistuimen määräämällä muulla korolla
                        
                     
         
               —
            
            
               määrää suoritettavaksi tutkimuksen kantajien kärsimän vahingon määrästä, jos ja siinä määrin kuin unionin yleinen tuomioistuin katsoo sen tarpeelliseksi
            
         
               —
            
            
               velvoittaa komission ja/tai neuvoston korvaamaan kantajien oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat vaativat Euroopan unionilta sopimussuhteen ulkoiseen vahingonkorvausvastuuseen perustuvaa vahingonkorvausta. Kanteensa tueksi kantajat vetoavat kahteen kanneperusteeseen.
   
               1)
            
            
               Ensimmäinen kanneperuste, jonka mukaan
               
                           —
                        
                        
                           tietyistä Zimbabwea koskevista rajoittavista toimenpiteistä annetun neuvoston asetuksen (EY) N:o 314/2004 muuttamisesta 16.4.2007 annetun komission asetuksen (EY) N:o 412/2007 (EUVL L 101, s. 6) antamisessa tapahtuneiden lainvastaisuuksien johdosta asiassa on
                           
                                       i)
                                    
                                    
                                       arvioitu tosiseikkoja ilmeisen virheellisesti sekä loukattu puolustautumisoikeuksia ja oikeuttaa tehokkaaseen oikeussuojaan
                                    
                                 
                                       ii)
                                    
                                    
                                       syyllistytty toimivaltuuksien väärinkäyttöön
                                    
                                 
                                       iii)
                                    
                                    
                                       loukattu puolustautumisoikeuksia uudistettaessa varojen jäädyttämistä koskevia toimenpiteitä.
                                    
                                 
                     
         
               2)
            
            
               Toinen kanneperuste, jonka mukaan
               
                           —
                        
                        
                           aiheutuneisiin vahinkoihin sisältyy
                           
                                       i)
                                    
                                    
                                       erityisten liiketoimintamahdollisuuksien menettäminen, koska varojen jäädytyksiä koskevia toimenpiteitä sovellettiin Euroopan unionin ulkopuolella kaikkiin kyseessä oleviin henkilöihin, jotka harjoittivat unionissa liiketoimintaa,
                                    
                                 
                                       ii)
                                    
                                    
                                       henkilökohtaista stressiä johtuen liiketoiminnan mahdollisesta menettämisestä Euroopan unionissa,
                                    
                                 
                                       iii)
                                    
                                    
                                       tappioita, jotka aiheutuvat edellä mainitun asetuksen soveltamisesta senaattori Georgiasiin toukokuussa 2007 ja sen jälkeisissä uudistamisissa ja jotka ovat merkinneet aineellisia ja aineettomia vahinkoja sen johdosta, että hän on ollut matkustuskiellossa Euroopan unionin alueelle ja hänen varojaan on jäädytetty.